מתלה מעילים – היה בשימוש בדירתנו הקודמת ומזה מספר שנים מעלה אבק.
מנשא גב למי שתיה עם כיתוב גדוד צמ"ה פצ"ן.
"גורו" אחד בשם שי טובלי הגיש תביעת דיבה נגד הבלוגר תומר פרסיקו. טובלי תובע תשלום של 220,000 ש"ח ובנוסף הסרת פוסטים שתומר כתב עליו (כגון זה). קצת רקע על הפרשה ניתן לקרוא בפוסט של תומר אשר מספר על ההתראה לפני נקיטת הליכים משפטיים שקיבל בתחילת החודש.
איגוד האינטרנט הישראלי פרסם קול קורא לפרויקטי קוד פתוח לשנת 2011.
במסגרת התוכנית יתמוך איגוד האינטרנט במספר פרויקטים עד סכום של 50,000 ש"ח לכל פרויקט. חשוב להדגיש, כי ניתן ואף רצוי, להגיש בקשות גם בסכומים נמוכים יותר מ- 50,000 ש"ח. כך תהיה אפשרות לתמוך במספר פרויקטים גדול יותר.
גילוי נאות: אני מכהן בהנהלת איגוד האינטרנט הישראלי ויו"ר הועדה הטכנולוגית האחראית על הקול הקורא.
ממש, אבל ממש, אין לי מושג מה יקרה במצרים. מעבר לכך, אני חושב שאין היום שום גוף שיכול לחזות מה ילד יום בארץ הפרמידות או במדינות ערב האחרות. הכל אפשרי.
כנראה שלא. בטווח הקצר מצרים תהיה שרויה בחוסר יציבות. חוסר יציבות זה לא טוב מכיוון שלא ניתן לצפות מה יקרה. האם העם (או גורם אחר) יסלק את השלטון הנוכחי? מה יקרה מבחינת הכלכלה, האם הגז המצרי ימשיך לזרום (ואיך זה ישפיע על מסקנות ועדת שישינסקי – אני מניח שמיד ירצו לבטל את חלק מההמלצות)? מה צפוי לנו בחזית הדרומית מול סיני? הגבול פרוץ וכנופיות כנראה ישלטו במרחב סיני. למרות השקיעות המדהימות מול רצועת עזה לא ברור כיצד המצב ישפיע על התנהלות שלטון החמאס (מצטער, הייתי חייב להכניס את התמונות שלי בצורה כלשהי). עד כה הגבול היה שקט מבחינה בטחונית אך הדבר עלול להשתנות במהירות ונדרשת הערכות מתאימה מצד הצבא.
הטווח הקצר הוא לא רק מה יקרה השנה או בשנה הבאה אלא שנים קדימה. גם אם תהיינה בחירות דמוקרטיות (וזה אם גדול מאד) התוצאה עלולה לאכזב כפי שאיכזבה ברשות הפלסטינית, בלבנון, בטורקיה וגם באירן. ההימור שלי הוא שהגוף הכי מאורגן באופוזיציה המצרית הם האחים המוסלמים וזאת למרות שכנראה אין להם קשר למלחמת החופש של העם המצרי.
כנראה שכן. אני שומע את המושג בר-קיימא מזמזם באוזן כבר הרבה זמן. עכשיו אפשר להשתמש בו. שלטון רודני/דיקטטורי איננו בר-קיימא, הוא לא יחזיק לאורך זמן (גם אם מדובר בעשרות שנים). במיוחד בימי האינטרנט העליזים שלנו הזמנים מתקצרים עוד יותר. את מקומו של שלטון כזה תחליף הדמוקרטיה, וטוב שכך.
אם המאבק לחופש של העם המצרי יצליח בסיבוב הזה או בסיבוב הבא זה לא כל-כך משנה. השינוי יבוא בכל מקרה והמדינות סביבנו יהפכו לדמוקרטיות. העם המצרי, כמו גם העמים האחרים סביבנו, רוצה ביטחון, בריאות, חינוך, כלכלה טובה ושלום. הדמוקרטיה תביא זאת בסופו של דבר. אני רוצה לחיות בעולם דמוקרטי וחופשי יותר ולכן, בטווח הארוך, הבלאגן במצרים הוא טוב.
כל העסק הזה ממש לא תלוי בנו הישראלים ואין לנו שום יכולת להשפיע. באופן אישי אני בעד העם המצרי שרוצה חופש וחיים טובים יותר. נכון שאולי יותר נוח היה לישראל לדעת שיש שלטון יציב במצרים ויש עם מי לדבר ועם מי לסגור דברים, אך בטווח הארוך, למרות הכאוס הרגעי, עדיף לנו לקחת סיכון ולקוות שמההתקוממות האזרחית ייצא משהו טוב יותר ויציב יותר.
נכון לעכשיו נתניהו פועל נכון בשתיקתו ובהנחיה לשרים שלא להתראיין. כאמור אין למה שיגידו כל השפעה. בפתח ישיבת הממשלה הבוקר אמר כי "השלום בינינו למצרים נמשך כבר יותר משלושה עשורים ומטרתנו להבטיח שיחסים אלו ימשיכו להתקיים בכל התפתחות שתהיה במצרים".
רק משפט אחד על אובמה. הוא לוקח הימור גדול ואני מקוה שההימור לא יתפוצץ לו בפנים. ההרגשה שלי היא שההתנערות ממובראכ היא טעות במיוחד עם האחרון יצליח להרגיע את הרוחות. ימים יגידו.
בט"ו בשבט יצאנו לטיול קצר בשביל יפתח אשר בנחל שיח בחיפה. השביל נקרא על-שם סגן יפתח שרייר אשר נפל בקרב במלחמת לבנון השניה בכפר מרון א-ראס. השביל מתחיל ליד בית ספר הרצל ברחוב לוטוס בחיפה. הירידה למסלול היא בדיוק לפי ההוראות של המסלול לנחל שיח אך מיד עם הירידה לנחל יש לפנות ימינה לכיוון הצלע הצפונית של הואדי (ישנו כיתוב על הסלעים). סימון השביל הוא לבן בלבד!
המסלול קיים כבר עשרות שנים אך לאחרונה שופץ על-ידי מתנדבים מהחברה להגנת הטבע ומהצבא. השביל היורד במתינות מבית ספר הרצל ומגיע לגן יפתח אשר ברחוב רענן, מתאים גם לילדים קטנים (אך לא לעגלות).
בדרך ניתן להשקיף כלפי מטה לכיוון נחל שיח, המעיין והבוסתן וכן לכיוון מערב לים.
אתמול החלו הבחירות לועד איגוד האינטרנט הישראלי שימשכו עד סוף החודש. לפני כחודשיים כתבתי כי אני שוקל להתמודד ואכן קבלתי החלטה להגיש מועמדות. בעלי זכות הבחירה הם חברי האיגוד בעלי ותק של מעל שנה.
מידע אודות הבחירות ניתן למצוא באתר האיגוד ומידע עלי, כולל מצע מצומצם, נמצא בדף האישי שלי באתר הבחירות.
אודה אם תתמכו בי ותצביעו עבורי.
בהזדמנות זו אני רוצה להודות לחברי האיגוד שהמליצו עלי בפני ועדת הבחירות: רימון לוי, שרון גפן ואיתי נתנאל. אני חושב שהגיע הזמן לבטל את הצורך בהמלצות ולתת לציבור הבוחרים להחליט. תודה בכל מקרה!
את חוק ההסדרים אני לא אוהב. זו דרך גרועה לעקיפת הליך חקיקה מסודר בה מביאים לחברי הכנסת אוסף של נושאים שאינם קשורים זה בזה יחד עם תקציב המדינה. דוגמאות לנושאים אותם הכניס האוצר לחוק ההסדרים השנה אפשר לראות אצל יהונתן בנושא אגרת האינטרנט ואצל נדב בנושא קיצבאות הביטוח הלאומי.